UPTIME(1)

NUME
uptime - Indică timpul de când sistemul se află în funcționare.

REZUMAT
uptime [opțiuni]

DESCRIERE
uptime oferă o afișare pe o singură linie a următoarelor informații. Ora curentă, de cât timp funcționează sistemul, câți utilizatori sunt conectați în prezent și mediile de încărcare a sistemului pentru ultimele 1, 5 și 15 minute.

Acestea sunt aceleași informații conținute în linia antetului afișată de comanda w(1).

Mediile de încărcare a sistemului reprezintă numărul mediu de procese care se află fie într-o stare rulabilă, fie într-una neîntreruptibilă. Un proces într-o stare rulabilă fie folosește procesorul, fie așteaptă să folosească procesorul. Un proces în stare neîntreruptibilă așteaptă vreun acces de In/Ieș, de exemplu, așteaptă accesul la disc. Mediile sunt luate pe cele trei intervale de timp. Mediile de încărcare nu sunt normalizate pentru numărul de CPU-uri dintr-un sistem, așa că o medie de încărcare de 1 înseamnă că un singur CPU al sistemului este încărcat tot timpul, în timp ce pe un sistem cu 4 CPU înseamnă că a fost inactiv 75% din timp.

OPȚIUNI

-p, --pretty
    afișează timpul de funcționare într-un format amiabil

-h, --help
    afișează acest mesaj de ajutor

-s, --since
    sistemul este activat de când; în format aaaa-mm-zz HH:MM:SS

-V, --version
    afișează informațiile despre versiune și iese

FIȘIERE

/var/run/utmp
    informații despre cine este conectat în prezent

/proc
    informații despre procese

AUTORI
uptime a fost scris de Larry Greenfield (greenfie@gauss.rutgers.edu) și Michael K. Johnson (johnsonm@sunsite.unc.edu)

CONSULTAȚI ȘI
ps(1), top(1), utmp(5), w(1)

RAPORTAREA ERORILOR
Trimiteți rapoartele de eroare la procps@freelists.org